recursal/SuperWikiNEXT-32B huggingface dataset:
Με το όνομα **ψιλομέλας** (αγγλ. psilomelane) φέρεται μίγμα βαριούχων ορυκτών του μαγγανίου, του οποίου το κύριο συστατικό είναι ο **ρομανεχίτης** (romanèchite, Ba(Mn+2, Mn+4)5O10. H2O), ο οποίος, όμως, είναι αδύνατο να ξεχωρίσει από τα υπόλοιπα βαριομαγγανιούχα συστατικά, πράγμα που εξηγεί γιατί η ονομασία "ψιλομέλας" είναι ακόμη σε χρήση διεθνώς. Αναφέρεται στην βιβλιογραφία επίσης ως "Stilpnomelane", "Cryptomelane", "Protomelane" και "Psilomelanite". Το όνομα ψιλομέλας προέρχεται από τις ελληνικές λέξεις *ψιλός* (λείος, γυμνός) και *μέλας* και του αποδόθηκε λόγω της βοτρυοειδούς στιλπνής υφής του και του χρώματός του.

Αποτελεί μετάλλευμα μαγγανίου, συνδεόμενος, κυρίως, με πυρολουσίτη, με τον οποίο σχεδόν πάντα συνυπάρχει, ξεχωρίζοντας από την εντονότερη λάμψη του και, στην περίπτωση στιφρών, αλαμπών συσσωματωμάτων, από την πολύ μεγαλύτερη σκληρότητά του. Σχετίζεται, επίσης, με μπραουνίτη, χαλκοφανίτη, μαγγανίτη και άλλα οξείδια του μαγγανίου.

Απαντά σε πολλές περιοχές, σχηματιζόμενος ως προϊόν εξαλλοίωσης μαγγανιούχων ορυκτών, ενώ συχνά αντικαθίσταται και ο ίδιος από άλλα δευτερογενή ορυκτά του μαγγανίου. Μερικές από τις αξιολογότερες εμφανίσεις του είναι στην Κορνουάλλη της Βρετανίας, στη Γερμανία (περιοχή Schneeburg), τη Σλοβακία, το Κόσοβο, την Ουκρανία, στα ορυχεία Minas Gerais και Ouro Preto της Βραζιλίας, στη Βολιβία, τη Μαδαγασκάρη, την Αυστραλία, την Κίνα και στις Πολιτείες Αλάσκα, Βιρτζίνια, Νότια Καρολίνα, Αριζόνα, Καλιφόρνια και Νιού Τζέρσεϊ των ΗΠΑ.

Ρομανεχίτης ανευρίσκεται, επίσης, και στα Μεταλλεία Κασσάνδρας στη Χαλκιδική.

Πηγές
-----

* Τμήμα Γεωλογίας Αριστοτελείου Πανεπιστημίου Θεσσαλονίκης
* Handbook of Mineralogy
* Mindat.org
* Galleries.com Αρχειοθετήθηκε 2009-05-11 στο Wayback Machine.

Σημειώσεις
----------

1. ↑  Το εγχειρίδιο *Mineral Data Publishing* τον αναφέρει ως «κρυπτομέλανα» με χημικό τύπο K1−1.5(Mn4+,Mn3+)8O16
2. ↑  Ποικίλλει με τη σύσταση
3. ↑  Μονοκλινές για τον «κρυπτομέλανα». Το ίδιο σύστημα δίνει και ο ιστοχώρος Galleries.com για τον ψιλομέλανα. Στο Παν/μιο Θεσσαλονίκης αναφέρεται και ως άμορφος.

Βιβλιογραφία
------------

* James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
Οι **Gibson Brothers** ήταν μουσικό συγκρότημα, με έδρα τη Γαλλία, το οποίο έκανε μεγάλη επιτυχία στη διάρκεια της ντίσκο εποχής, στα τέλη της δεκαετίας του '70. Η πιο γνωστή τους επιτυχία είναι το τραγούδι "Cuba". Τα τρία αδέρφια, οι Chris (γενν. 1954, κύρια φωνητικά, κρουστά), Patrick (1957-2020, τραγούδι, drums) και Alex (τραγούδι, keyboards) γεννήθηκαν στη Μαρτινίκα και ηχογράφησαν το πρώτο τους σινγκλ, "Come To America" στο Παρίσι, το 1976. Ακολούθησε το επιτυχημένο "Non Stop Dance" και το 1978 το "Cuba". 

Gibson Brothers
Ο Πατρίκ Φρανφόρ (Patrick Francfort,γνωστός ως Patrick Gibson), απεβίωσε από τον ιό COVID-19 στις 4 Απριλίου 2020.

Singles (επιτυχίες)
-------------------

| Έτος | Single | ΗΠΑ Billboard Hot 100 θέση στον κατάλογο | Ηνωμένο Βασίλειο (*UK Singles Chart*) |
| --- | --- | --- | --- |
| 1979 | "Cuba" | 9 | 41 |
| 1979 | "Oooh What a Life" | 12 | 10 |
| 1980 | "Que Sera Mi Vida" | 11 | 5 |
| 1980 | "Cuba" | 9 | 12 |
| 1980 | "Mariana" | 10 | 11 |
| 1983 | "My Heart Is Beating Wild (Tic Tac Tic Tac)" | 3 | 56 |

Παραπομπές
----------

1. ↑  "Gibson Brothers drummer Patrick Frankfurt dies" Αρχειοθετήθηκε 2020-04-06 στο Wayback Machine. *MBC News*, 5 Απριλίου 2020. Retrieved 5 Απριλίου 2020
2. ↑  Roberts, David (2006). *British Hit Singles & Albums* (19th έκδοση). London: Guinness World Records Limited. σελίδες p. 226–227. ISBN 1-904994-10-5. CS1 maint: Extra text (link)
**Body shaming** αποτελούν πράξεις ή εκφράσεις χλευασμού της εξωτερικής εμφάνισης ενός ατόμου. Το εύρος του body shaming μπορεί να περιλαμβάνει χλευασμό για παχύσαρκους, λιποβαρείς ανθρώπους, ύψους, υπερβολικής τριχοφυίας, χρώματος μαλλιών, σχήμα σώματος, μυϊκότητας, χαρακτηριστικών του προσώπου, όπως η μύτη, ύπαρξη δερματοστιξίας και τρυπήματα ή ασθένειες που αφήνουν κάποια σημάδια, όπως η ψωρίαση.Ορισμένες μορφές body shaming έχουν αρχαία προέλευση ή αποτελούν δεισιδαιμονίες, όπως η προκατάληψη για τα κόκκινα μαλλιά.

Παραπομπές
----------

1. ↑  Greenberg, B.; Eastin, M.; Hofschire, L.; Lachlan, K.; Brownell, K. (2003). «Portrayals of Overweight and Obese Individuals on Commercial Television». *American Journal of Public Health* **93** (8): 1342–1348. doi:10.2105/AJPH.93.8.1342. PMID 12893625. PMC 1447967. .
2. ↑  Dettmar, Esther Katherine. Revising identification: fairy tales that transform tradition from within. Diss. University of Illinois at Urbana-Champaign, 2016.
Η **Zaman** είναι εφημερίδα της Τουρκίας. Πρόκειται για μια από τις πλέον σημαίνουσες ημερήσιες εφημερίδες στην Τουρκία. Ιδρύθηκε το 1986 στην Κωνσταντινούπολη υπό την καθοδήγηση του Φέχμι Κόρου. Η online έκδοση εμφανίστηκε το 1995. Μεταδίδει ειδήσεις εθνικές, διεθνείς, σχετικές με επιχειρήσεις και άλλες. Διαθέτει επίσης πολλούς τακτικούς αρθρογράφους που καλύπτουν τρέχοντα θέματα, συνεντεύξεις και πολιτιστική στήλη.

Η εφημερίδα εκτός από την Τουρκία διανέμεται στην Αυστραλία, το Αζερμπαϊτζάν, τη Βουλγαρία, τη Γερμανία, τη Ρουμανία, το Καζακστάν, το Κιργιστάν, την πρώην Γιουγκοσλαβική Δημοκρατία της Μακεδονίας, το Τουρκμενιστάν και τις ΗΠΑ. Γραφεία ανταποκριτών υπάρχουν στις ακόλουθες πρωτεύουσες του κόσμου: Ουάσινγκτον, Νέα Υόρκη, Βρυξέλλες, Μόσχα, Κάιρο, Μπακού, Φραγκφούρτη, Ασγκαμπάτ, Τασκένδη, Βουκουρέστι, Αλμάτι.

Παραπομπές
----------

1. ↑  Ελληνική απόδοση: Ζαμάν
2. ↑  «BPA Audit Figures Reveal Turkish Newspaper As Having One of the Largest Subscriber Bases in Europe». ClickPress. Ανακτήθηκε στις 1 Αυγούστου 2009.

Εξωτερικοί σύνδεσμοι
--------------------

* Επίσημος ιστότοπος
* Η διεθνής έκδοση της εφημερίδας
* Ζαμάν Καζακστάν Αρχειοθετήθηκε 2009-07-04 στο Wayback Machine.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 176506213
* LCCN: no2010189174
* GND: 4844558-7

 |

 |
To "**Hey Hey, My My (Into the Black)**" είναι ένα τραγούδι που πρωτοερμηνεύθηκε και γράφτηκε από τον Καναδό μουσικό Νηλ Γιανγκ. Αυτό και μία ακουστική εκτέλεση του, το "**My My, Hey Hey (Out of the Blue)**", κυκλοφόρησαν στον live δίσκο του Γιανγκ, *Rust Never Sleeps*, το 1979. Πρόκειται για ένα από τα πιο γνωστά κομμάτια του Γιανγκ, το οποίο αναβίωσε την καριέρα του τη στιγμή της κυκλοφορίας του. Το κομμάτι από τη στιγμή της κυκλοφορίας του έχει χρησιμοποιηθεί από διάφορα Μέσα, ενώ έχει εμπνεύσει μουσικούς διαφορετικών ειδών. 

Αξιοσημείωτο γεγονός για το τραγούδι είναι ότι στίχοι της ακουστικής εκδοχής γράφτηκαν από τον Κερτ Κομπέιν, στο σημείωμα που άφησε πριν αυτοκτονήσει, οι οποίοι έλεγαν: *it's better to burn out than to fade away*. Αργότερα, ο Γιανγκ, αποκάλυψε πόσο συγκλονισμένος ήταν από αυτό το γεγονός, όπου το 1994, αφιέρωσε στον Κομπέιν, τον δίσκο του *Sleeps with Angels*.

Παραπομπές
----------

1. ↑  «Oasis Pay Tribute to Cobain». *NME news*. 4 Ιουνίου 2000. Αρχειοθετήθηκε από το πρωτότυπο στις 2016-03-03.. Ανακτήθηκε στις 15 Δεκεμβρίου 2007.
2. ↑  FjordVEVO (13 Ιουνίου 2016). «Fjord - Hey Hey, My My (Into The Black) [Neil Young Cover Video]». Ανακτήθηκε στις 30 Οκτωβρίου 2016.
3. ↑  «Funeral Doom / The Light That Brought Darkness, by Helllight». *Helllight*. Ανακτήθηκε στις 1 Νοεμβρίου 2016.
4. ↑  «This is the actual contents of Kurt Cobain's "suicide note"». Κurtcobainssuicidenote.com. Ανακτήθηκε στις 26 Δεκεμβρίου 2017.
5. ↑  «Sleeps With Angels: Neil Young, Crazy Horse: Music». Amazon.com. Ανακτήθηκε στις 27 Μαΐου 2013.

Εξωτερικοί σύνδεσμοι
--------------------

* HyperRust Never Sleeps - a Neil Young database with information and further lyrics
* Kurt Cobain and Neil Young - details the connection between Nirvana and Young, as well as Cobain's suicide note
* Sonic Youth and Neil Young - details Sonic Youth's involvement with Young during the early 1990s
* Ruth Israel, Rachel Auger and Patrick McAllister - Theatrical Blues Performance dedicated to Neil Young
Το **Zampacon** (Από την Ιταλική λέξη *Zampa* που σημαίνει πατούσα ζώου, συν τη λέξη *con* που σημαίνει συνέδριο) είναι το πρώτο συνέδριο furry της Ιταλίας. Η πρώτη του παρουσίαση πραγματοποιήθηκε στη Μπολώνια της Ιταλίας, από τις 29 Δεκεμβρίου 2012, μέχρι τις 1 Ιανουαρίου 2013. Η εκδήλωση διαρκεί 5 ημέρες και έχει προγραμματιστεί να επαναλαμβάνεται σε ετήσια βάση. Είναι το πλησιέστερο μέχρι στιγμής συνέδριο furry για την Ελλάδα.

Παρουσία
--------

Η μεγαλύτερη παρουσία του συνεδρίου επιτεύχθηκε στην παρουσίαση του 2015 "Zampacon '15: Fur Ro Dah!" με 58 εγγεγραμμένους, συν μερικούς μη εγγεγραμμένους να παρουσιαστούν στο ξενοδοχείο, συμπεριλαμβανομένου και του προσωπικού.

Ιστορικό
--------

Από την πρώτη του παρουσίαση το συνέδριο, παρά το μέγεθός του, προσπαθεί να προσφέρει μια θέση για τους Ιταλούς εικονογράφους, συγγραφείς, fursuiters και gamers για να εκφράσουν τις τέχνες και το πάθος τους, παρέχοντας διαφορετικές δραστηριότητες, προκλήσεις και χώρους για κάθε διαφορετική πτυχή του furry fandom, από τη ζωγραφική και τις γραπτές προκλήσεις, σε παιχνίδια με fursuits και γενικά παιχνίδια της κουλτούρας των furries, από πάνελ σε αρχέτυπα ζώων, σε παιχνίδια στην παραλία με θέμα τα furries και βιντεοπαιχνίδια. Το Zampacon είναι επί του παρόντος το μόνο Ιταλικό συνέδριο furry, που εστιάζει κυρίως στον καλλιτεχνικό και πολιτιστικό τομέα του fandom ενώ άλλα εθνικά furmeets περιστρέφονται περισσότερο γύρω από τα πάρτι, τη χαλάρωση και να είναι σε επαφή με τη φύση.

Σημειώσεις
----------

1. ↑

Εξωτερικοί σύνδεσμοι
--------------------

* Zampacon.org – επίσημη ιστοσελίδα

  


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Furry fandom |
| --- |
|  |
| Συνέδρια | 
* Anthrocon
* Arizona Fur Con
* ConFurence
* Eurofurence
* Furry Weekend Atlanta
* Further Confusion
* Midwest FurFest
* VancouFur
* Zampacon
 |
|  |
| Βιντεοπαιχνίδια | 
* Furcadia
* FurryMUCK
 |
|  |
| Άτομα | 
* Stalking Cat
* Σάμιουελ Κόνγουεϊ
* Φρεντ Πάττεν
* Κάιελ Γκολντ
 |
|  |
| Εκδότες | 
* Sanguine Productions
 |
|  |
| Διάφορα | 
* Fursuit
 |
|  |
| Σχετικές έννοιες | 
* Ανθρωπομορφισμός
* Ανθρωποζωολογία
* Cosplay
* Υβρίδιο ανθρώπου-ζώου
* Otherkin
* Δυσφορία είδους
* Θηριανθρωπία
 |

 |
**Gentleman Jack** είναι ο τίτλος ιστορικής δραματικής τηλεοπτικής σειράς, οκτώ επεισοδίων, συμπαραγωγής του BBC One και του HBO. 

Η σειρά αναφέρεται στη ζωή της ομοφυλόφιλης Αγγλίδας γαιοκτήμονα και ταξιδιώτριας, Αν Λίστερ, την οποία οι κάτοικοι του Χάλιφαξ, στο Δυτικό Γιορκσάιρ, από όπου καταγόταν, την αποκαλούσαν *Gentleman Jack*. Εξελίσσεται από το 1832 μέχρι το 1834 και παρουσιάζει τις σχέσεις της Λίστερ με άλλες γυναίκες, και κυρίως με την πλούσια κληρονόμο Άννα Γουόκερ, καθώς και τις οικονομικές της δραστηριότητες και την προσπάθειά της να ξαναδώσει ζωή στο πατρικό της, το Shibden Hall, στο Χάλιφαξ και να εκμεταλλευτεί το κτήμα της και τα ανθρακωρυχεία που υπήρχαν σε αυτό. Βασίστηκε στα ημερολόγια της Λίστερ, στα οποία κατέγραφε τόσο τις προσωπικές της σχέσεις όσο και τις οικονομικές δραστηριότητές της αλλά και τις απόψεις της για διάφορα γεγονότα. Μεγάλο μέρος των ημερολογίων της ήταν γραμμένο με κώδικα και αποκωδικοποιήθηκαν από τον Τζον Λίστερ, το 1930.

Η σειρά έκανε πρεμιέρα στις ΗΠΑ από HBO στις 22 Απριλίου 2019 και στη Μεγάλη Βρετανία στο BBC One στις 23 Μαΐου 2019 ,  και απέσπασε πολύ καλές κριτικές.Η σκηνοθεσία είναι της Σάλι Γουέινραϊτ και πρωταγωνιστούν η Σουράν Τζόουνς, που υποδύεται την Αν Λίστερ, και η Σόφι Ράντλ, που υποδύεται την Ανν Γουόκερ. Τα γυρίσματα έγιναν στο Γιορκσάιρ και τις γύρω περιοχές (μεταξύ άλλων και στο Shibden Hall).

Παραπομπές
----------

1. ↑
2. ↑
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 27 Οκτωβρίου 2020. Ανακτήθηκε στις 26 Ιανουαρίου 2020.
4. ↑
5. ↑
6. ↑
Οι **Ρηπλ** ήταν φάνκυ συγκρότημα της δεκαετίας του '70. Προέρχονται δε, εκ του Μίσιγκαν. Το μεγαλύτερό τους χιτ ήταν το "I dont' know what is it but it sure is funky". Εργάστηκαν για την δισκογραφική εταιρία Τζι Αρ Σι. Το στυλ τους υπήρξε μια μίξη των επιμέρους στυλ της εποχής, άλλoτε θυμίζοντας Κουλ αντ δα Γκανγκ, άλλωτε Στίβι Ουόντερ. Αποτελείτω από τους:

Κηθ Σάμιουελς - κιθάρα, τραγούδι

Σάημον Κένεθ Κάρτερ - μπάσο, τραγούδι

Μπράηαν Σέρερ - τύμπανα, κρουστά

Ουώλτερ (Ουώλυ) Κάρτερ - κόνγκα, κρουστά, τραγούδι

Ντεηβ Φέργκιουσον - τρομπέτα, φλούγκλελ, κρουστά

Ουίλιαμ (Ουίλ) Χαλ - τενόρο σαξόφωνο, φλάουτο, κρουστά

Κέρτις Ρέυνολντς - πλήκτρα, πιάνο, βιμπράφωνο, τραγούδι

Πηγές
-----

AllMusic (1993). «Ripple». allmusic.com. Ανακτήθηκε στις 30 Ιουνίου 2010.
Το **Άλογο Μετζιμούργιε** (στα κροατικά: **Međimurski konj**, στα ουγγρικά: **Muraközi**) είναι είδος αλόγου που ζει στην Επαρχία Μετζιμούργιε, στη βόρεια Κροατία, και στη νοτιοδυτική Ουγγαρία και την Ανατολική Σλοβενία.

Πρόκειται για αυτόχθονη φυλή αλόγου, που προέκυψε από διασταύρωση άλλων αυτοχθόνων φυλών, στη βόρεια Κροατία, με εισαγόμενες φυλές, όπως οι Noriker, Ardennes, Percheron και Brabant, στα τέλη του 18ου αιώνα και στις αρχές του 19ου αιώνα. Στη διεθνή βιβλιογραφία αναφέρεται συχνά ότι προέρχεται από την Ουγγαρία επειδή η επαρχία Μετζιμούργιε, το 19ο αιώνα (εκτός από το διάστημα 1848 -1861) ανήκε στην ουγγρική επαρχία Ζάλα.

Τα άλογα Μερτζιμούργιε είναι μεσαίου μεγέθους, το ύψος του κυμαίνεται από 1,55 μ. μέχρι 1,65 μ. και το βάρος τους ξεπερνά τα 900 κ. Σε σύγκριση με τη φυλή Ποσαβάτς (Posavac) είναι ψηλότερα και βαρύτερα ενώ μοιάζουν στο μέγεθος με το Κροατικό ψυχρόαιμο άλογο. Έχει σχετικά μικρό κεφάλι και μικρά αυτιά, κοντό και δυνατό λαιμό, δυνατούς και τονισμένους ώμους, καλοσχηματισμένο στήθος και ανθεκτικά πόδια. Συνήθως έχουν ανοιχτό ή σκούρο καφέ χρώμα, αν και υπάρχουν και μαύρα ενώ άλλα χρώματα συναντώνται πολύ σπάνια σε αυτό το είδος. Πρόκειται για ήρεμο και πρόθυμο άλογο που δείχνει αφοσίωση και πειθαρχία και χρησιμοποιούνταν συνήθως σε εργασίες στα χωράφια ή για να τραβάει κάρα. Με την εκβιομηχάνιση της γεωργίας δε χρησιμοποιείται πλέον σε αγροτικές εργασίες και εκτρέφεται για το κρέας του.

Σήμερα στη βόρεια Κροατία υπάρχει ένας πολύ μικρός πληθυσμός αλόγων Μετζιμούργιε (40 άλογα) ενώ υπάρχουν περισσότερα στη νοτιοδυτική Ουγγαρία και στην Ανατολική Σλοβενία.

Φωτογραφίες
-----------

* 
* 
* 
* 
* 
*

Εξωτερικοί σύνδεσμοι
--------------------

* 
*
Το **Moda Center**, πρώην **Ρόουζ Γκάρντεν** (Rose Garden), επίσης γνωστό και ως *Arena Rose Garden*, είναι κλειστός αθλητικός χώρος στο Πόρτλαντ των Ηνωμένων Πολιτειών. Χρησιμοποιείται για μεγάλες εσωτερικές εκδηλώσεις όλων των ειδών, συμπεριλαμβανομένων αγώνων μπάσκετ, χόκεϊ επί πάγου, ροντέο, τσίρκα, συνέδρια, παραστάσεις παγοδρομίας, συναυλίες και δραματικές παραγωγές. Ο χώρος έχει χωρητικότητα 19.980 θεατών, όταν φιλοξενεί αγώνες μπάσκετ, και μικρότερη για άλλες εκδηλώσεις. Η αρένα είναι εξοπλισμένη με προηγμένα συστήματα ήχου και άλλες ανέσεις. 

Ανήκει στην *Vulcan Α.Ε.*, μια εταιρία που ανήκει στον Πολ Άλεν, και σήμερα διοικείται από την *Anschutz Entertainment Group* και την *AEG Live*. Ο κύριος ενοικιαστής είναι η ομάδα του NBA Πόρτλαντ Τρέιλ Μπλέιζερς, που επίσης ανήκει στον Πολ Άλεν. Άλλος ενοικιαστής του κτιρίου είναι η ομάδα χόκεϋ Portland Winterhawks της Western Hockey League, η οποία μοιράζει το πρόγραμμα της με το διπλανό γήπεδο Memorial Coliseum. Εκτός από τους Μπλέιζερς και τους Winterhawks, διάφορες άλλες επαγγελματικές αθλητικές ομάδες, και η ομάδα μπάσκετ των ανδρών του Portland State University, είτε παίζουν εντός έδρας αγώνες στο Ρόουζ Γκάρντεν, ή το έχουν πράξει στο παρελθόν. Επιπλέον, είναι ένας δημοφιλής χώρος για συναυλίες και άλλες καλλιτεχνικές παραγωγές.

Η κατασκευή του Ρόουζ Γκάρντεν ξεκίνησε το 1993, και η αρένα άνοιξε στις 12 Οκτωβρίου του 1995. Η κατασκευή κόστισε 262 εκατομμύρια δολάρια και χρηματοδοτήθηκε με κεφάλαια από διάφορες πηγές, συμπεριλαμβανομένης της πόλης του Πόρτλαντ, της προσωπικής περιουσίας του Πολ Άλεν, και 155 εκατομμύρια δολάρια από ομόλογα που εκδόθηκαν από μια κοινοπραξία αμοιβαίων κεφαλαίων και ασφαλιστικές εταιρείες. Αυτά τα ομόλογα έγιναν η αιτία πτώχευσης το 2004 στην οποία η Oregon Arena Corporation, η εταιρεία στην οποία ανήκε η αρένα κατά τη χρονική στιγμή, εκχώρησε την ιδιοκτησία του Ρόουζ Γκάρντεν, αντί της αποπληρωμής των ομολόγων σύμφωνα με τους όρους πληρωμής. Ο Πολ Άλεν αργότερα επαναγόρασε την αρένα από τους πιστωτές το 2007.

Παραπομπές
----------

1. ↑  «Plus Sports». *Chicago Sun-Times*. July 13, 1993. .
2. ↑
3. ↑  «Rose Garden Arena and Rose Quarter». KPFF Consulting Engineers. Αρχειοθετήθηκε από το πρωτότυπο στις 2 Απριλίου 2012. Ανακτήθηκε στις 27 Ιανουαρίου 2013.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Moda Center** |

* Rose Quarter official website
* Vulcan, Inc. official website
* Global Spectrum official website
* Portland Trail Blazers official website
* Portland Winterhawks official website
Για άλλες χρήσεις, δείτε: Le Courrier d'Orient.

**Le Courrier d'Orient** (προφέρεται *Λε Κουριέρ ντ'Οριόν*, μεταφράζεται ως *"Ανατολικός Ταχυδρόμος"*) είναι γαλλική περιοδική έκδοση που εκδιδόταν στην Κωνσταντινούπολη την περίοδο της Οθωμανικής Αυτοκρατορίας και κατά την διάρκειά των δεκαετιών του 1860 και του 1870. 

  

Η περιοδική έκδοση *Le Courrier d'Orient* ήταν μία από τις πολλές γαλλικές περιοδικές εκδόσεις στο δεύτερο μισό του 19ου αιώνα που εκδίδονται στην Κωνσταντινούπολη, με κυριότερη την *Journal de Constantinople*. Οι γαλλόφωνοι κάτοικοι της πρωτεύουσας πόλης της αχανούς αυτοκρατορίας, είχαν ήδη από τις αρχές του 19ου αιώνα να τυπώνουν βιβλία και άλλα συγγράμματα, σε τυπογραφεία της Πόλης, που είχαν την δυνατότητα να τυπώνουν στο λατινικό αλφάβητο.

Αποτελούσε τον συνεχιστή μιας άλλης γαλλόφωνης περιοδικής έκδοσης, της *Le Courrier d'Orient* που είχε επίσης 16 χρόνια κυκλοφορίας. Και οι δύο εκδόσεις, ιδρύθηκαν από το Αλεξάντρ Εξάρχ (Alexandre Exarh), Βούλγαρο διπλωμάτη και εκδότη. Η εφημερίδα αποτέλεσε το κύριο όργανο προώθησης των βουλγαρικών διεκδικήσεων και της Βουλγαρικής Εξαρχίας στον χώρο της Μακεδονίας και της Θράκης. Οι υπεύθυνοι της εφημερίδας, εξέδωσαν το 1878 τη δημογραφική μελέτη *Ethnographie des Vilayets d'Adrianople, de Monastir et de Salonique* που εκδόθηκε από την *Courrier d`Orient*. Το βιβλίο παρουσιάζει στατιστικά στοιχεία του πληθυσμού για τα τρία βιλαέτια που αναφέρονται στον τίτλο του έργου, με βάση τα φορολογικά αρχεία του οθωμανικού στρατιωτικού φόρου το έτος 1873, κατά τρόπο ευνοϊκό για τους Βουλγάρους στην Οθωμανική Αυτοκρατορία.

Παραπομπές
----------

1. ↑  (Γαλλικά) Τζόαν Στράους (Johann Strauss), Le livre français d'Istanbul 1730-1908 (Το γαλλικό βιβλίο της Ισταμπούλ 1730-1908), εκδ. Revue des mondes musulmans et de la Méditerranée, [Ηλεκτρονική έκδοση], 87-88, Σεπτέμβριος 1999, Αναρτήθηκε 12 Μαΐου 2009, Ανακτήθηκε 04 Αυγούστου 2012
2. ↑  Πιερ Βουαλλερύ (Pierre Voillery), Αντόνια Πέεβα (Peeva Antonia), Ρωσοφιλία ή φραγκοφιλία στη Βουλγαρική Αναγέννηση; (Russophilie ou francophilie dans la Renaissance bulgare ?), Επιμ. Πιέρ Βουαλλερύ, Περιοδ. Τετράδιο του ρωσικού και του σοβιετικού κόσμου (Cahiers du monde russe et soviétique), Τόμ. 22 Αρ. 4ος, Οκτώβριος-Δεκέμβριος 1981, σσ. 414, Ιστοσ. Persée, [Κωδ. doi : 10.3406/cmr.1981.1925], Ανακτήθηκε 4 Αυγούστου 2012
Το ***Modern Greece: A History Since 1821*** είναι βιβλίο γραμμένο από τον Ιωάννη Σ. Κολιόπουλο και Θάνο Βερέμη. Το βιβλίο πρωτοεκδόθηκε στις 1 Ιανουαρίου 2009..

Σύνοψη
------

Το βιβλίο παρέχει μια χρονολογική αφήγηση της κοινωνικής, πολιτικής και οικονομικής ιστορίας της σύγχρονης Ελλάδας, αρχίζοντας με το ξέσπασμα της ελληνικής επανάστασης το 1821 και συνεχίζει μέχρι το 2008. Το βιβλίο χωρίζεται σε δεκατρία κεφάλαια.

Παραπομπές
----------

1. ↑  «Modern Greece: A History Since 1821». Eliamep. Ανακτήθηκε στις 15 Απριλίου 2015.
2. ↑  Lagos, Katerina (2011). «Modern Greece: A History Since 1821». *History: Reviews of New Books* **39** (2): 56. doi:10.1080/03612759.2011.538596.
3. ↑  «Modern Greece: A History Since 1821». Wiley. Ανακτήθηκε στις 15 Απριλίου 2015.
4. ↑  «A Review of "Modern Greece: A History since 1821"». ResearchGate. Ανακτήθηκε στις 15 Απριλίου 2015.
5. ↑  Stathis Kalyvas (1 Απριλίου 2015). *Modern Greece: What Everyone Needs to KnowRG*. Oxford University Press. σελίδες 173–. ISBN 978-0-19-997346-0.
Τέο φαν Ντέσμπουργκ, περ. 1929–30, *Μελέτη για Αριθμητική Σύνθεση*, μολύβι, ινδική μελάνη και γκουάς σε χαρτί με διαγράμμιση, 12 × 12 cm, Μουσείο Κρέλερ-Μίλερ
Η **Abstraction-Création** (*Αφαίρεση-Δημιουργία* στα γαλλικά) ήταν χαλαρή ένωση καλλιτεχνών που σχηματίστηκε στο Παρίσι το 1931 για να αντιμετωπίσει την επιρροή της σουρεαλιστικής ομάδας με επικεφαλής τον Αντρέ Μπρετόν.
Οι ιδρυτές Τέο φαν Ντέσμπουργκ, Ογκύστ Ερμπέν, Ζαν Ελιόν και Ζωρζ Φαντονγκερλού ξεκίνησαν την ομάδα για να προωθήσουν την αφηρημένη τέχνη μετά την στροφή της τάσης προς την αναπαράσταση τη δεκαετία του 1920.

Συμμετείχαν καλλιτέχνες χωρίς κάποια προϋπόθεση, των οποίων τα ιδανικά και οι πρακτικές διέφεραν σε μεγάλο βαθμό: Αλμπέρ Γκλεζ, Φράντισεκ Κούπκα, Πητ Μοντριάν, Χανς Αρπ, Μάρλοου Μος, Ναούμ Γκάμπο, Αλμπέρτο Μανέλλι, Μπάρμπαρα Χέπγουορθ, Μπεν Νίκολσον, Κουρτ Σβίττερς, Βασίλι Καντίνσκι, Βόλφγκανγκ Πάαλεν, Τέο Κεργκ, Τάρο Οκαμότο, Πωλέ Βεζελαί, Χανς Ερνί, Μπαρτ φαν ντερ Λεκ, Καταζίνα Κόμπρο, Λέον Τουτουντζιάν και Τζον Γουόρντελ Πάουερ.

Μεταξύ 1932 και 1936 εκδόθηκαν πέντε *Cahiers* (επετηρίδες) με τίτλο *Abstraction-création: Art non-figuratif*. Η δραστηριότητα της ομάδας ατόνησε μετά το 1936. Μια ανατύπωση των *Cahiers* εκδόθηκε από την Arno Press της Νέας Υόρκης το 1968. Πραγματοποιήθηκαν επίσης εκθέσεις τέχνης σε όλη την Ευρώπη.

Παραπομπές
----------

1. ↑  «Gruppe Abstraction-Création». Kettererkunst.com. 15 Φεβρουαρίου 1931. Αρχειοθετήθηκε από το πρωτότυπο στις 15 Μαΐου 2012. Ανακτήθηκε στις 29 Νοεμβρίου 2020.
2. ↑  «Glossary | Abstraction-Création». Tate. Ανακτήθηκε στις 29 Νοεμβρίου 2022.
3. ↑  «Abstraction-Création». *The Oxford Dictionary of Art and Artists* (5η έκδοση). Oxford: Oxford University Press. 2015. ISBN 978-0-19-178276-3.
4. ↑  Harrison, Charles· Wood, Paul J. (2003). *Art in theory, 1900–2000: an anthology of changing ideas*. New Jersey: Wiley. σελ. 375. ISBN 9780631227083.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 150541735
* LCCN: nr94017703
* ISNI: 0000 0001 0672 0904
* GND: 2033538-6
* SUDOC: 027826775
* BNF: cb11978485j (data)
* ULAN: 500125031
* NKC: xx0118882

 |

 |
Άλογο Σοκόλσκι
Το **άλογο Σοκόλσκι** (πολωνικά: Sokółski‎, προφέρεται: [Σοκούουσκι]) είναι πολωνική φυλή αλόγου μεταφοράς. Πήρε το όνομά του από την πόλη και το Πόβιατ Σοκούουκα, κοντά στο Μπιαουίστοκ στη βορειοανατολική Πολωνία, όπου εκτράφηκε για πρώτη φορά τη δεκαετία του 1920. Προέρχεται από διασταύρωση ντόπιων πολωνικών φοράδων ψυχρόαιμου τύπου με εισαγόμενα βελγικά άλογα και άλογα Αρντέν. Βρίσκεται κυρίως στα βοεβοδάτα Λούμπλιν και Ποντλάσκιε. Το συνηθισμένο χρώμα του τριχώματος είναι καστανό.

Παραπομπές
----------

1. 1 2  Breed data sheet: Sokólski/Poland. Domestic Animal Diversity Information System of the Food and Agriculture Organization of the United Nations. Πρόσβαση τον Ιούνιο του June 2017.
2. 1 2  Valerie Porter, Lawrence Alderson, Stephen J.G. Hall, D. Phillip Sponenberg (2016). *Mason's World Encyclopedia of Livestock Breeds and Breeding* (6η έκδοση). Wallingford: CABI. (ISBN 9781780647944).

Περαιτέρω ανάγνωση
------------------

* Jan Nozdryn-Płotnicki (1966). *Koń sokólski* (στα πολωνικά). Βαρσοβία: Państwowe Wydaw. Rolnicze i Leśne.
* Tadeusz Gajdzis (2008). *Koń sokólski: natura – chwała – legenda* (στα πολωνικά). Μπιαουίστοκ: Agencja Wydawniczo–Edytorska EkoPress. (ISBN 9788392435174)ISBN 9788392435174.
**Η** **Laudamotion** είναι μια χαμηλού κόστους αεροπορική εταιρεία με βάση το αεροδρόμιο της Βιέννης.

Ιστορία
-------

Στις 16 Φεβρουαρίου του 2018 η αεροπορική εταιρεία Condor υπέγραψε συμφωνία με την Laudamotion και ανέλαβε τις πωλήσεις και το μάρκετινγκ της Laudamotion. Οι αρχικοί προορισμοί της εταιρείας ήταν το Ντίσελντορφ, η Φρανκφούρτη, η Στουτγκάρδη,  η Βασιλεία, η Μαγιόρκα, η Ίμπιζα και η Μάλαγα.

Τον Μάρτιο του 2018 ξεκίνησε πτητικό έργο παίρνοντας την θέση της Niki.

Τον Απρίλιο του 2018 η αεροπορική εταιρεία Condor ανακοίνωσε τη λήξη της συνεργασία με την Laudamotion.

Τον Αύγουστο του 2018 η Ryanair ανακοίνωσε ότι είχε ολοκληρώσει την εξαγορά του 75% του μετοχικού κεφαλαίου της εταιρείας. Ωστόσο θα επεκτείνει τον στόλο της Laudamotion από 9 που είναι τώρα σε 18 αεροσκάφη Airbus.

Στόλος
------

Από τον Μάρτιο του 2019 ο στόλος της Laudamotion αποτελείται από τα ακόλουθα αεροσκάφη:


**Στόλος της Laudamotion**| Τύπος | Σε χρήση | Παραγγελίες | Επιβαίνονοντες | Σημειώσεις |
| --- | --- | --- | --- | --- |
| Y+ | Υ | Συνολικά |
| Airbus A320-200 | 18 | - | — | 180 | 180 |  |
| Airbus A321-200 | 3 | — | — | 212 | 212 | θα απομακρυνθούν και θα αντικατασταθούν από τα Airbus A320 το 2019 |
| Συνολικά | 21 |  |  |  |  |  |

Αναφορές
--------

1. ↑  "." CAPA. Retrieved on July 24, 2018. "Laudamotion Airline Profile."
2. ↑  «Aircraft Register». *austrocontrol.at*. 15 Μαρτίου 2018.

Εξωτερικοί σύνδεσμοι
--------------------

 Πολυμέσα σχετικά με το θέμα  Laudamotion στο Wikimedia Commons

* Επίσημη ιστοσελίδα
* Laudamotion στο Facebook
Η **χρωματίνη** είναι βασικό συστατικό του πυρήνα των κυττάρων και ιδίως των χρωμοσωμάτων. Σήμερα είναι γνωστό ότι το υλικό της συνίσταται από DNA, μαζί με ιστόνη καθώς και από μη ιστονικές πρωτεΐνες.

Τρόπος εμφάνισης
----------------

Η χρωματίνη παρουσιάζεται υπό μορφή κοκκίων ή δισκίων καλουμένων "*χρωμομερών*" που συνδέονται με λεπτά νήματα τα "*χρωμονήματα*". Κατ΄ άλλους αυτή σχηματίζει ένα είδος πλέγματος μέσα στη βασική ουσία του πυρήνα (της λινίνης ή αχρωματίνης), ενώ κατ΄ άλλους αυτή είναι απλωμένη σε όλη τη μάζα αυτού. Τον πρώτο χαρακτήρα της χρωματίνης δέχονται ανεπιφύλακτα όλοι οι γενετιστές.

Η σύστασή του
-------------

Η χρωματίνη αποτελείται από νουκλεοπρωτεΐδια, δηλαδή ετεροπρωτεΐνες πλούσιες σε θυμονουκλεϊκό οξύ (που προέρχεται από τέσσερα νουκλεοτίδια έκαστο των οποίων περιέχει ένα μόριο φωσφορικού οξέος, ενωμένο με ένα σάκχαρο και μία πρωτεϊνική βάση: γουανίνη, ή αδενίνη, ή θυμίνη, ή κυτοσίνη).  

Το όνομά της οφείλεται από το γεγονός ότι χρωματίζεται εύκολα από τις χρωστικές ουσίες.

Γενικά είναι μία νουκλεοπρωτεΐνη που συνίσταται από DNA, από μικρή ποσότητα RNA και από πρωτεΐνες σε ποσοστό που ξεπερνά το 50% του βάρους της. Η χρωματίνη στις διάφορες φάσεις της ζωής του κυττάρου παρουσιάζεται και με διαφορετική μορφή. Όταν το κύτταρο δεν είναι στη φάση της διαίρεσης του, η χρωματίνη παρουσιάζεται με τη μορφή ενός πλέγματος, που λέγεται **δίκτυο χρωματίνης**. Το δίκτυο αυτό αποτελείται από μεμονωμένες ίνες και από κοκκία. Καθεμιά από τις ίνες αυτές είναι το αποτέλεσμα μιας πολύπλοκης περιέλιξης του μορίου του DNA γύρω από τις πρωτεΐνες, οι οποίες μετέχουν στη δομή της χρωματίνης. Όταν το κύτταρο διαιρείται, η χρωματίνη συμπυκνώνεται και παίρνει τελικά τη μορφή δομών, που ονομάζονται **χρωμοσώματα**.

Χρωμοσώματα
-----------

Τα χρωμοσώματα που υπάρχουν στα σωματικά κύτταρα των ανώτερων οργανισμών παρουσιάζονται σε ζευγάρια. Τα χρωμοσώματα που ανήκουν στο ίδιο ζευγάρι χαρακτηρίζονται ως **ομόλογα**. Τα μέλη ενός ζευγαριού ομόλογων χρωμοσωμάτων μορφολογικά είναι όμοια μεταξύ τους, έχουν δηλαδή ίδιο σχήμα και μέγεθος. Η πιο ενδιαφέρουσα όμως ομοιότητα των ομόλογων χρωμοσωμάτων είναι ότι περιέχουν γονίδια που ελέγχουν το ίδιο γνώρισμα, με τον ίδιο ή με διαφορετικό τρόπο, και επίσης ότι τα γονίδια αυτά εδράζονται στην ίδια θέση (**γονιδιακός τόπος**) και στα δύο χρωμοσώματα. Κύτταρα που έχουν τα χρωμοσώματά τους και συνεπώς τα γονίδιά τους σε ζευγάρια χαρακτηρίζονται ως **διπλοειδή** (**2n**), σε αντίθεση με τα κύτταρα που περιέχουν μία απλή σειρά χρωμοσωμάτων και γονιδίων, όπως οι γαμέτες, τα οποία χαρακτηρίζονται ως **απλοειδή** (**n**). 

Ο αριθμός των χρωμοσωμάτων που υπάρχει στα κύτταρα των διαφορετικών φυτικών και ζωικών ειδών είναι αυστηρά καθορισμένος. Κάθε απόκλιση από αυτόν προκαλεί μεταβολές στα χαρακτηριστικά και διακυμάνσεις στη βιωσιμότητα των οργανισμών ενός είδους που την παρουσιάζει.

Παραπομπές
----------

1. ↑  *Βιολογία ΄β γενικού λυκείου*.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85025333
* GND: 4010152-6
* BNF: cb12251716c (data)
* NDL: 00567038

 |

 |
***Oh, wie schön ist Panama*** είναι ο τίτλος παιδικού βιβλίου του Γερμανού συγγραφέα Γιάνος που βραβεύτηκε με το Deutscher Jugendbuchpreis (*Γερμανικό βραβείο παιδικού βιβλίου*).

Πλοκή
-----

Οι δυο φίλοι, ο Τίγρης (*Tiger*) και ο Αρκούδος (*Bär*) ζουν ευτυχισμένοι σε ένα σπιτάκι κοντά στο ρυάκι. Ο Αρκούδος ασχολείται με το ψάρεμα, ενώ ο Τίγρης μαζεύει μανιτάρια στο δάσος. Έχει κοντά του και μια ξύλινη πάπια τιργέ (*Tigerente*). Μια μέρα ο Αρκούδος πιάνει ένα άδειο κουτί που ευωδιάζει μπανάνα και έχει πάνω του την επιγραφή «Παναμάς». Αμέσως ο Παναμάς γίνεται η ονειρεμένη χώρα που αναπολεί. Πάει στον Τίγρη και του εξιστορεί με πολύ φαντασία ότι στον Παναμά όλα είναι ιδανικά και όμορφα, και πολύ καλύτερα από το μικρό σπιτάκι τους. Μαζί αποφασίζουν να αποδημήσουν για τον Παναμά. Την επόμενη μέρα μαζεύουν τα υπάρχοντά τους, μια κατσαρόλα και ένα καλάμι, ένα καπέλο και την πάπια τιγρέ, και ξεκινάν για τον Παναμά. Στο δρόμο συναντάν διάφορα ζώα. Ο Τίγρης και ο Αρκούδος ρωτάν τα ζώα που πέφτει ο Παναμάς, αλλά αυτά δεν ξέρουν, και τους δίνουν όλο λάθος κατεύθυνση. Οι δυο φίλοι περιπλανώνται χαμένοι, και όταν βραδιάζει ξαναφτάνουν στο παλιό σπιτάκι τους. Επειδή είναι πια ερημωμένο και γεμάτο χόρτα δεν το καταλαβαίνουν. Βρίσκουν όμως το κουτί με την επιγραφή και νομίζουν ότι έφτασαν στον Παναμά. Αμέσως διορθώνουν το σπιτάκι και το κατοικούν χαρούμενοι και ευτυχισμένοι.

Ερμηνεία
--------

Όπως τα περισσότερα έργα του Γιάνος, η ιστορία του αυτή μεταφέρει ένα μήνυμα στον αναγνώστη. Ο Γιάνος εκφράστηκε με τα εξής λόγια: «*Κάθε ένας από μας έζησε κάποτε στον Παράδεισο, και δεν το αντιλήφθηκε.*»

Βραβεύσεις
----------

Το 1979 τιμήθηκε με το βραβείο Deutscher Jugendbuchpreis

Κινηματογράφος
--------------

Παραλλαγή της ιστορίας γυρίστηκε σε κινούμενα σχέδια το έτος 2006. Ο Τίγρης και ο Αρκούδος ζουν σε ένα έρημο νησί, πιστεύοντας ότι έφτασαν στον Παναμά, κάτι που έκανε τον Γιάνος να διαφωνήσει, διότι όπως είπε, το μήνυμα της ιστορίας του δεν ήταν αυτό.

Πηγές
-----

* *Oh, wie schön ist Panama. Die Geschichte, wie der kleine Tiger und der kleine Bär nach Panama reisen*. Beltz & Gelberg Verlag, Weinheim 2005, ISBN 3-407-76006-X.

Μεταφράσεις
-----------

* *The Trip to Panama*. Beltz & Gelberg Verlag, Weinheim 1990, ISBN 3-407-78074-5. (Englisch)
* *Ah ne güzel Panama*. Beltz & Gelberg Verlag, Weinheim 1998, ISBN 3-407-78323-X. (Türkisch)

Εξωτερικοί σύνδεσμοι
--------------------

* *Oh, wie schön ist Panama*  στην IMDb
* Επίσημη ιστοσελίδα της ταινίας Αρχειοθετήθηκε 2011-12-29 στο Wayback Machine.

Παραπομπές
----------

1. ↑  Jochanan Shelliem: *Janosch zum 75. Geburtstag, Ein Porträt in Selbstaussagen.* auf: *Deutschlandfunk.* 11. März 2006.
Ο **Χόρχε Γκριέγκο** («Γεώργιος ο Έλλην») ήταν Έλληνας κονκισταδόρ, ο οποίος γεννήθηκε στην Ελλάδα το 1504 και αργότερα μετανάστευσε στην Ισπανία, όπου ακολούθησε τον Έλληνα φίλο του και κονκισταδόρ Πέδρο δε Κάνδια στον Παναμά και αργότερα στο Περού.

Ακολουθώντας τον φίλο του Πέδρο δε Κάνδια ο οποίος ηταν διοικητής του πυροβολικού του ισπανικού στρατού στο Περού, υπηρέτησε ως κονκισταδόρ στο πεζικό του Φρανθίσκο Πιθάρρο. Το 1532 οι δύο Έλληνες κονκισταδόρες, ο Πέδρο δε Κάνδια και ο Χόρχε Γκριέγκο πήραν μέρος στην μάχη της Καχαμάρκα ενάντια στον κατά πολύ μεγαλύτερο στρατό των 'Ινκα. Τελικά οι δυνάμεις του Πιθάρρο νίκησαν τις δυνάμεις του αυτοκράτορα Αταουάλπα των Ίνκα. Για τις υπηρεσίες του ο Χόρχε Γκριέγκο έλαβε μερίδιο απο τους θησαυρούς των Ίνκα στο Κούζκο. Αργότερα ο Χόρχε Γκριέγκο εγκαταστάθηκε στο Περού ως "Ενκομεντέρο" που στα ισπανικά σημαίνει ο έμπιστος. Ο φέρων τον τίτλο αυτό είχε το δικαίωμα να διατηρεί υπό την εργοδοσία του ιθαγενείς. Το 1544 και 1545 καταλυτική υπήρξε η συνεισφορά του στις εκστρατείες του Μπλάσκο Νούνιεθ Βέλα και του Πέδρο ντε λα Γκάσκα καθώς έφτιαξε μεγάλες ποσότητες πυρίτιδας για τα πυροβόλα όπλα των Ισπανών. Αρκετοί Έλληνες συμμετείχαν στην κατάκτηση του Νέου Κόσμου και ήταν γνώστες της πυρίτιδας και των πυροβόλων όπλων.

Τελικά ο Χόρχε Γκριέγκο γύρισε στην Ισπανία και εγκαταστάθηκε στη συνοικία Τρίανα της Σεβίλλης.

Παραπομπές
----------

1. 1 2 3  Alexandra Parma Cook an Noble Cook, "The discovery and the Conquest of Peru of Pedro de Cieza" , p. 247
2. ↑  James Lockhart, "Spanish Peru, 1532-1560: a social history" p. 142
3. ↑  James Lockhart, "Men of Cajamarca" , p 414-415
4. ↑  Alexandra Parma Cook an Noble Cook , "The discovery and the Conquest of Peru of Pedro de Cieza" , p 242
5. ↑  Clements R. Markham: "Reports on the Discovery of Peru", p 139
6. ↑  James Lockhart, *Spanish Peru, 1532-1560: a social history*, σελ. 143
7. ↑  James Lockhart, "Spanish Peru, 1532-1560: a social history" σσ. 29, 142, 146

Δείτε ακόμα
-----------

* Πέδρο δε Κάνδια
Ο **Χόρχε Βαλντάνο** (πλήρες όνομα: *Jorge Alberto Francisco Valdano Castellanos*, γεννήθηκε 4 Οκτωβρίου 1955) είναι Αργεντινός πρώην ποδοσφαιριστής, προπονητής και πρώην γενικός διευθυντής της Ρεάλ Μαδρίτης. Ήταν μέλος της Εθνικής Αργεντινής που κατέκτησε το Παγκόσμιο Κύπελλο του 1986.

Βιογραφία
---------

Ο Βαλντάνο άρχισε να παίζει ποδόσφαιρο όταν ήταν 16 ετών για την ομάδα του Ροζάριο Νιούελς Ολντ Μπόις, όπου ξεκίνησε επίσης επαγγελματικά, καθώς και με την εθνική ομάδα ποδοσφαίρου της Αργεντινής το 1972. Το 1975 μεταγράφηκε στην ισπανικής Αλαβές της δεύτερης κατηγορίας. Το 1984, έκανε σημαντικό βήμα στην καριέρα του με την μεταγραφή του στην Ρεάλ Μαδρίτης. Τη βοήθησε να κερδίσει το Κύπελλο ΟΥΕΦΑ το 1985 και το 1986, σκοράροντας μία φορά στον τελικό του 1985 και δύο στον τελικό του 1986.

Ο Βαλντάνο αγωνίστηκε 23 φορές για την εθνική ομάδα της Αργεντινής μεταξύ 1975 και 1990, πετυχαίνοντας επτά γκολ, τέσσερα από αυτά στο Παγκόσμιο Κύπελλο 1986, σκοράροντας το δεύτερο γκολ της Αργεντινής επί της Δυτικής Γερμανίας στον τελικό (αποτέλεσμα 3–2). Εκτός από τον θρίαμβο του 1986, έλαβε επίσης μέρος στο Κόπα Αμέρικα του 1975 και το Παγκόσμιο Κύπελλο του 1982, αλλά έχασε το μεγαλύτερο μέρος της διοργάνωσης αφού τραυματίστηκε στο δεύτερο παιχνίδι της Αργεντινής, με την Ουγγαρία.

Προσβλήθηκε από ηπατίτιδα το 1987 και αποφάσισε να αποσυρθεί το 1988 και έγινε αρχικά προπονητής στις  Τενερίφε (1992–94), Ρεάλ Μαδρίτης (1994–96) και Βαλένθια ΚΦ (1996–97) και κατόπιν αθλητικός σχολιαστής. Σε δύο χρονικά διαστήματα διετέλεσε μάνατζερ της Ρεάλ Μαδρίτης. Η αγάπη του για το διάβασμα ξεκίνησε από τη νεανική του ηλικία και οι εμπνευσμένες τοποθετήσεις του, του έδωσαν την προσωνυμία του "φιλοσόφου του ποδοσφαίρου".

Τίτλοι και διακρίσεις
---------------------

**Νιούελς Ολντ Μπόις**

* Πρωτάθλημα Αργεντινής : 1974

**Ρεάλ Μαδρίτης**

* Πρωτάθλημα Ισπανίας (2) : 1985–86 , 1986–87
* Σούπερ Κύπελλο Ισπανίας : 1985
* Κύπελλο ΟΥΕΦΑ (2) : 1984–85 , 1985–86

**Αργεντινή**

* Παγκόσμιο Κύπελλο FIFA : 1986

**Ατομικές διακρίσεις**

* Καλύτερος ξένος παίκτης της χρονιάς στο ισπανικό πρωτάθλημα : 1985–86

Παραπομπές
----------

1. 1 2  «Valdano, Jorge». Ανακτήθηκε στις 3 Σεπτεμβρίου 2021.
2. ↑  «VALDANO». Ανακτήθηκε στις 3 Σεπτεμβρίου 2021.
3. ↑  «From the Vault: a brief history of Argentina v Germany at the World Cup». Ανακτήθηκε στις 3 Ιουνίου 2020.
4. ↑  «Ντιέγκο Μαραντόνα: Τα γκολ του είναι το ποδόσφαιρο». Ανακτήθηκε στις 6 Νοεμβρίου 2020.
5. 1 2  «JORGE VALDANO: THE CAREER OF FOOTBALL'S GRAND PHILOSOPHER». Ανακτήθηκε στις 3 Σεπτεμβρίου 2021.
6. ↑  «Jorge Valdano: manager profile». Ανακτήθηκε στις 3 Σεπτεμβρίου 2021.
7. ↑  «MITOS Y VERDADES DE LA GENERACIÓN DEL 86'». Ανακτήθηκε στις 1 Νοεμβρίου 2022.

Εξωτερικοί σύνδεσμοι
--------------------

* Πολυμέσα σχετικά με το θέμα  Jorge Valdano στο Wikimedia Commons
Το **Russia-K** (ρωσικά: Россия-К‎) είναι ρωσικό τηλεοπτικό δίκτυο, μεταδίδει εκπομπές που αφορούν τον πολιτισμό και τις τέχνες. Ανήκει στον κρατικό όμιλο VGTRK. Ξεκίνησε να εκπέμπει την 1η Νοεμβρίου 1997. Αρχικά λεγόταν RTR-2, την 1η Ιανουαρίου 1998 μετονομάστηκε σε «Культура» (Πολιτισμός) και, τέλος, από την 1η Ιανουαρίου 2010, μετονομάστηκε η «Russia-K». Από τις 2 Οκτωβρίου 2001 έως τις 3 Σεπτεμβρίου 2017 στο κανάλι υπήρχε ένα πρόγραμμα ευρωπαϊκών ειδήσεων Euronews.

Το κανάλι παράγει και αναμεταδίδει ένα μεγάλο αριθμό από δικά του προγράμματα σε διάφορους τομείς του πολιτισμού και της επιστήμης. Ειδικεύεται σε προγράμματα για τη ρωσική και την παγκόσμια ιστορία, την επιστήμη, τη λογοτεχνία, τη μουσική, τις καλές και διακοσμητικές τέχνες και την αρχιτεκτονική. Μεταξύ των προγραμμάτων του καναλιού είναι πολιτιστικά προγράμματα ειδήσεων, συναντήσεις με ενδιαφέροντες ανθρώπους, σειρές ντοκιμαντέρ, διαλέξεις από κορυφαίους εγχώριους και ξένους επιστήμονες, προγράμματα και συζητήσεις για διάφορα θέματα της κοινωνικής ζωής. Το κανάλι προβάλει ταλαντούχους ανθρώπους, όπως καλλιτέχνες, συγγραφείς, επιστήμονες, πολιτικούς και στρατιωτικούς. Τα προγράμματα περιλαμβάνουν συναυλίες κλασικής μουσικής, όπερες, μπαλέτα και μουσικούς διαγωνισμούς. Το τηλεοπτικό κανάλι δεν μεταδίδει διαφημίσεις, αλλά προωθεί διάφορες πολιτιστικές εκδηλώσεις.

Παραπομπές
----------

1. ↑  Михаил Швыдкой: на нас смотрели как на придурков — Издания МК
2. ↑  Интеллигент, творец, начальник

Εξωτερικοί σύνδεσμοι
--------------------

* Επίσημος ιστότοπος
Το **Numbeo** είναι ιστότοπος στον οποίο οποιοσδήποτε μπορεί να συνεισφέρει δινόντας προσωπικές εκτιμήσεις για στατιστικά δεδομένα χωρών και πόλεων σχετικά με το κόστος ζωής, τα ποσοστά εγκληματικότητας, την ποιότητα ιατρικής περίθαλψης μεταξύ άλλων. Θεωρείται χρήσιμη πηγή, αλλά έχει δεχτεί κριτική για το γεγονός ότι οποιοσδήποτε μπορεί να συνεισφέρει δεδομένα τα οποία δεν είναι πάντα ακριβή.

Περιγραφή
---------

Το Numbeo είναι μια συλλογική διαδικτυακή βάση δεδομένων που επιτρέπει στους χρήστες να μοιράζονται και να συγκρίνουν πληροφορίες σχετικά με το κόστος ζωής πόλεων και χωρών του κόσμου. Ο ιστότοπος λειτουργεί από το Numbeo doo, εταιρεία καταχωρημένη στη Σερβία. Ο ιδρυτής του Numbeo είναι πρώην μηχανικός λογισμικού της Google.

Ιστορία
-------

Το Numbeo δημιουργήθηκε τον Απρίλιο του 2009 από τον Μλάντεν Αντάμοβιτς (Mladen Adamovic). Στην αρχή περιείχε στοιχεία μόνο για τις τιμές προϊόντων και υπηρεσιών, αλλά αργότερα επεκτάθηκε για να συμπεριλάβει και άλλους τύπους στοιχείων.

Δημοτικότητα
------------

Το Numbeo αναφέρθηκε ή χρησιμοποιήθηκε ως πηγή από εκατοντάδες εφημερίδες στον κόσμο, συμπεριλαμβανομένων των: Forbes, Business Insider, Time, BBC, The New York Times, China Daily, The Telegraph.  Το Numbeo υποστηρίζει ότι είναι το μεγαλύτερο site του είδους του με πάνω 1,3 εκ. σημεία δεδομένων που συλλέχθηκαν τον Αύγουστο του 2014.  Σύμμφωνα με την κκατάταξη του Alexa τον Αύγουστο 2014, το Numbeo.com ήταν ανάμεσα στα πρώτα 10,000 websites βάσει αριθμού επισκέψεων. Το Numbeo έχει επίσης χρησιμοποιηθεί και από τη Διεθνή Οργάνωση Τροφίμων και Γεωργίας.  το ΔΝΤ και την Παγκόσμια Τράπεζα.

Κριτική
-------

To 2012, ο αρθρογράφος Alistair Walsh σε ένα άρθρο του για τον ιστότοπο Property Observer υποστήριξε ότι τα δεδομένα του Numbeo στηρίζονται στις απόψεις των ανθρώπων και ότι δε πρέπει να παίρνονται τοις μετρητοίς, καθώς δεν υπάρχει έλεγχος από τρίτους για την ακρίβεια των δεδομένων. 

Μετά από σύγκριση με άλλα sites δεδομένων πόλεων από τον Ray Woodcock το 2017, προτάθηκε ότι το Numbeo είναι πιο ακριβές στα δεδομένα χωρών και λιγότερο ακριβές στα δεδομένα πόλεων.

Παραπομπές
----------

1. ↑  «Sources for cost of livings reports and comparisons». *ICAEW*. London: The Institute of Chartered Accountants in England and Wales. Αρχειοθετήθηκε από το πρωτότυπο στις 18 Δεκεμβρίου 2017. Ανακτήθηκε στις 6 Ιουλίου 2021.
2. ↑  «About Numbeo».
3. ↑  «Numbeo in the news». *Numbeo*.
4. ↑  «Cost of Living». *Numbeo*.
5. ↑  «Numbeo.com». *Alexa*. Αρχειοθετήθηκε από το πρωτότυπο στις 11 Ιουλίου 2021. Ανακτήθηκε στις 6 Ιουλίου 2021.
6. ↑  «UN FAO DataLab». Αρχειοθετήθηκε από το πρωτότυπο στις 8 Μαΐου 2020.
7. ↑  «IMF» (PDF).
8. ↑   *World Bank*. doi:10.1596/978-1-4648-1275-0\_bm. . [*νεκρός σύνδεσμος*]
9. ↑  Walsh, Alistair (29 Αυγούστου 2012). «Harare has poor healthcare and political violence, but property is relatively inexpensive». *propertyobserver.com.au*. Αρχειοθετήθηκε από το πρωτότυπο στις 18 Σεπτεμβρίου 2017.
10. ↑  Woodcock, Ray (6 Ιουνίου 2017). «229 Low Cost Cities Around the World: Data Sources». *Ray Woodcock's Latest*. Αρχειοθετήθηκε από το πρωτότυπο στις 22 Σεπτεμβρίου 2017.
Η **Shady Records** είναι μια αμερικανική δισκογραφική εταιρεία που ιδρύθηκε από τον ράπερ Έμινεμ και τον μάνατζέρ του Πολ Ρόζενμπεργ, μετά την επιτυχημένη κυκλοφορία του *The Slim Shady LP* του Έμινεμ το 1999. Και οι δύο υπηρετούν ως πρόεδροι της δισκογραφικής.

Η Shady Records έχει δει θετικές στιγμές όταν συμμετείχε στις επιτυχημένες διεθνείς περιοδείες Anger Management, και το 2006, κυκλοφόρησε ένα άλμπουμ που παρουσίαζε το ρόστερ του στο *Eminem Presents: The Re-Up*. Ήταν επίσης η Shady Records που συνέθεσε το soundtrack της ταινίας *8 Mile* με πρωταγωνιστή τον Έμινεμ, η οποία είχε το βασικό σινγκλ "Lose Yourself ". Το τραγούδι έγινε το πρώτο χιπ χοπ τραγούδι που έλαβε Όσκαρ Καλύτερου Πρωτότυπου Τραγουδιού.

Οι τρέχουσες πράξεις περιλαμβάνουν τους Eminem, Bad Meets Evil, Westside Boogie και Grip, ενώ οι πρώην ηθοποιοί περιλαμβάνουν τους D12, Obie Trice, 50 Cent, Stat Quo, Bobby Creekwater, Cashis, Slaughterhouse, Yelawolf, Griselda, Westside Gun και Conway the Machine.
H **Holly Starks** είναι γκουρού SEO με έδρα την Αμερική. Είναι επίσης γνωστή ως Black Hatter και Video Marketer.

Καριέρα
-------

Η Holly Starks είναι ηγέτης στον κλάδο του Video Marketing εδώ και χρόνια. Είναι επίσης πολύ γνωστή ως *Black Hatter* στο SEO.

Η Holly διοργανώνει τακτικές διαδικτυακές ζωντανές εκδηλώσεις και boot camp σε ετήσια βάση, μέσω των οποίων βοηθά άλλους επαγγελματίες του μάρκετινγκ να αξιοποιήσουν πλήρως τις δυνατότητές τους στο Video Marketing και στο SEO. Διαχειρίζεται τις προσφορές μάρκετινγκ τόσο online όσο και εκτός σύνδεσης. Μιλάει σε συνέδρια και συγκεντρώσεις ψηφιακού μάρκετινγκ σε όλο τον κόσμο.

Το 2017, η Holly βραβεύτηκε ως ένας από τους κορυφαίους παράγοντες επιρροής SEO το 2017.

Το 2021, το *Dallas Morning News* μήνυσε την Holly Starks και την εταιρεία της επειδή τύπωναν τα άρθρα της χωρίς άδεια. Η δικαστική υπόθεση απορρίφθηκε αργότερα με προκατάληψη και εκδόθηκε μια δήλωση λέγοντας ότι οι κατηγορούμενοι, η Holly Starks και η εταιρεία της, συμφώνησαν τώρα να αφαιρέσουν όλα τα αντίγραφα του περιεχομένου των Dallas Morning News από τους ιστότοπούς τους και να μην αναπαράγουν ή διανέμουν Dallas Morning News περιεχόμενο στο μέλλον χωρίς άδεια.

Παραπομπές
----------

1. 1 2  Kevin Krause,«Dallas Morning News sues ‘Black Hat’ operator for printing its articles without permission». dallasnews.com. 2021-07-01.. Ανακτήθηκε στις 2022-02-11.
2. ↑  Teresa Gubbins,«Dallas Morning News files lawsuit against website for stealing stories». dallas.culturemap.com. 2021-07-02.. Ανακτήθηκε στις 2022-02-11.
3. 1 2  «Holly Starks - Black Hatter and Video Marketer». listennotes.com. 2021-04-05.. Ανακτήθηκε στις 2022-02-11.
4. ↑  Kevin Krause,«Dallas Morning News settles suit against ‘Black Hat’ operator who reprinted its articles». dallasnews.com. 2021-08-19.. Ανακτήθηκε στις 2022-02-11.

Εξωτερικοί σύνδεσμοι
--------------------

* Κατάστημα Holly Starks
* Holly's News Network
Η χημική δομή της ωκυτοκίνης
Η **ωκυτοκίνη** είναι πεπτιδική ορμόνη και νευροπεπτίδιο. Φυσιολογικά παράγεται στον υποθάλαμο και απελευθερώνεται από την οπίσθια υπόφυση. Παίζει ρόλο στους κοινωνικούς δεσμούς, στην αναπαραγωγή, στον τοκετό και την περίοδο μετά τον τοκετό. Η ωκυτοκίνη απελευθερώνεται στην κυκλοφορία του αίματος ως ορμόνη υπεύθυνη για την διάταση του τραχήλου της μήτρας και της μήτρας κατά τη διάρκεια του τοκετού και παράλληλα δίνει ερεθίσματα στις θηλές για τον θηλασμό. Έτσι βοηθάει στον τοκετό, στον δεσμό μητέρας παιδιού και στην παραγωγή γάλακτος.

Η ωκυτοκίνη παράγεται από ένα πρόδρομο πεπτίδιο το οποίο κωδικοποιείται από το γονίδιο ΟΧΤ. Η ωκυτοκίνη ανακαλύφθηκε το 1906 από τον Χένρι Ντέιλ. Η μοριακή δομή της καθορίστηκε το 1952. Χρησιμοποιείται ως φάρμακο για να διευκολύνει τον τοκετό.

Παραπομπές
----------

1. ↑  *Gray's Anatomy: The Anatomical Basis of Clinical Practice* (41 έκδοση). Elsevier Health Sciences. 2015. σελ. 358. ISBN 978-0-7020-6851-5.
2. ↑  «Nonsocial functions of hypothalamic oxytocin». *ISRN Neuroscience* **2013**: 179272. 2013. doi:10.1155/2013/179272. PMID 24967304.
3. 1 2  Chiras DD (2012). *Human Biology* (7th έκδοση). Sudbury, MA: Jones & Bartlett Learning. σελ. 262. ISBN 978-0-7637-8345-7.
4. ↑  *Human Evolutionary Biology*. Cambridge University Press. 2010. σελ. 282. ISBN 978-1-139-78900-4.
5. ↑  Dale, H. H (1906). «On some physiological actions of ergot». *The Journal of Physiology* **34** (3): 163–206. doi:10.1113/jphysiol.1906.sp001148. PMID 16992821.
6. ↑  Corey E (2012). «Oxytocin». *Molecules and Medicine*. John Wiley & Sons. ISBN 978-1-118-36173-3.
7. ↑  «Oxytocin: Summary». *IUPHAR/BPS guide to pharmacology*. International Union of Basic and Clinical Pharmacology. Ανακτήθηκε στις 14 Δεκεμβρίου 2016. Endogenous oxytocin is a hormone and neuropeptide, which plays a role in social bonding, sexual reproduction and is required during and after childbirth. Purified oxytocin is used clinically.
8. ↑  «Oxytocin». The American Society of Health-System Pharmacists. Ανακτήθηκε στις 1 Ιουνίου 2015.
9. ↑  *The Oxford Handbook of Prosocial Behavior*. Oxford University Press. 2015. σελ. 354. ISBN 978-0-19-539981-3.
Η Βελγίδα φωτογράφος Βιόνα Ιέλγκεμς σε μια σύγχρονη έκφανση του goth που έχει γίνει γνωστή ως *gothic lolita*
Η πολιτισμική τάση **goth** είναι σύγχρονη υποκουλτούρα διαδεδομένη σε πολλές χώρες. Άρχισε στο Ηνωμένο Βασίλειο κατά τα πρώτα χρόνια της δεκαετίας του '80 στη σκηνή του gothic rock, παρακλαδιού της ποστ-πανκ και απέκτησε αρκετά μεγάλο ρεύμα μετά το ουσιαστικό τέλος του πανκ και την άνοδο του New Wave. Η goth υποκουλτούρα συσχετίζεται με τη μουσική, την αισθητική και τη μόδα.

Η goth δείχνει να έχει επιρροές από τη γοτθική λογοτεχνία , τις ταινίες τρόμου , λατρείες βαμπίρ και την παραδοσιακή μυθολογία .Μεταξύ άλλων ιδιαίτερη επιρροή δέχτηκε η τάση από τη κελτική μυθολογία ,τη Χριστιανική ,την αιγυπτιακή και διάφορες παραδόσεις του παγανισμού.

Η goth μουσική καλύπτει διάφορες μορφές, όμως για τους περισσότερους καλλιτέχνες της υπάρχει μία κλίση προς ένα σχετικά πένθιμο και επαναλαμβανόμενο ήχο με απαισιόδοξους στίχους και τα χαμηλών τόνων μπάσα φωνητικά. Σημαντικοί goth καλλιτέχνες ήταν οι Siouxsie and the Banshees, Joy Division, Bauhaus, The Cure, Killing Joke, Echo and the bunnymen, Clan of Xymox, The Birthday Party , Southern Death Cult, David Vanian, The Mission, Fields of the Nephilim, Christian Death, Dead Can Dance.

Η goth μόδα δίνει έμφαση στην εικόνα του ανδρόγυνου, στα ρούχα της εποχής του Μεσαίωνα, της Αναγέννησης και της Βικτοριανής εποχής ή ένα συνδυασμό αυτών. Η στερεοτυπική εμφάνιση του κινήματος παραπέμπει σε κάτι μυστηριώδες, τρομακτικό, σκοτεινό και εξωτικό. Το τυπικό στυλ της goth περιλαμβάνει σκούρα μαλλιά, νύχια , eyeliner και μαύρα ρούχα. Επίσης η τυπική εμφάνιση εκφράζει συχνά ειδωλολατρικές, αποκρυφιστικές ή άλλες θρησκευτικές εικόνες.

Αναφορές
--------

1. ↑  Nym, Alexander. (2010). *Schillerndes Dunkel : Geschichte, Entwicklung und Themen der Gothic-Szene* (1. Aufl έκδοση). [Leipzig]: Plöttner. σελίδες 145−169. ISBN 978-3-86211-006-3. 699669152.
2. ↑  Goodlad, Lauren M. E.· Bibby, Michael, 1957- (2007). *Goth : undead subculture*. Durham: Duke University Press. σελ. 1-37. ISBN 978-0-8223-8970-5. 220951004. CS1 maint: Πολλαπλές ονομασίες: authors list (link)
3. ↑  «Music of the macabre: revisiting goth's evolution – from the vaults». *the Guardian* (στα Αγγλικά). 29 Οκτωβρίου 2015. Ανακτήθηκε στις 24 Ιανουαρίου 2021.
4. ↑  Grunenberg, Christoph.· Institute of Contemporary Art (Boston, Mass.) (1999). *Gothic : transmutations of horror in late-twentieth-century art*. Cambridge, Mass.: MIT. σελ. 172. ISBN 0-262-57128-5. 40882943.
5. ↑  «Understanding Your Gothic Teen | Everyday Health». *EverydayHealth.com* (στα Αγγλικά). Ανακτήθηκε στις 24 Ιανουαρίου 2021.